CELEX: 31984R3525
Language: el
Date: 1984-12-14 00:00:00
Title: Κανονισμός (ΕΟΚ) αριθ. 3525/84 της Επιτροπής της 14ης Δεκεμβρίου 1984 περί καταργήσεως του κανονισμού (ΕΟΚ) αριθ. 3105/84 περί παύσεως της αλιείας του μερλούκιου και της γλώσσας από πλοία με σημαία του Ηνωμένου Βασιλείου

Avis juridique important

|

31984R3525

Κανονισμός (ΕΟΚ) αριθ. 3525/84 της Επιτροπής της 14ης Δεκεμβρίου 1984 περί καταργήσεως του κανονισμού (ΕΟΚ) αριθ. 3105/84 περί παύσεως της αλιείας του μερλούκιου και της γλώσσας από πλοία με σημαία του Ηνωμένου Βασιλείου  

Επίσημη Εφημερίδα αριθ. L 328 της 15/12/1984 σ. 0021 - 0021

***** ΚΑΝΟΝΙΣΜΟΣ (ΕΟΚ) αριθ. 3525/84 ΤΗΣ ΕΠΙΤΡΟΠΗΣ  της 14ης Δεκεμβρίου 1984  περί καταργήσεως του κανονισμού (ΕΟΚ) αριθ. 3105/84 περί παύσεως της αλιείας του μερλούκιου και της γλώσσας από πλοία με σημαία του Ηνωμένου Βασιλείου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 320/84 του Συμβουλίου της 31ης Ιανουαρίου 1984 περί καθορισμού, για ορισμένα αποθέματα ιχθύων και ομάδες αποθεμάτων ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπομένων αλιευμάτων για το 1984, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού στα κράτη μέλη και των όρων υπό τους οποίους το σύνολο επιτρεπομένων αλιευμάτων είναι δυνατό να αλιευθεί (3), όπως τροποποιήθηκε τελευταία από τον κανονισμό (ΕΟΚ) αριθ. 3175/84 (4), ορίζει τις ποσοστώσεις του μερλούκιου και της γλώσσας για το 1984·  ότι ο κανονισμός (ΕΟΚ) αριθ. 3105/84 της Επιτροπής περί παύσεως της αλιείας του μερλούκιου και της γλώσσας από πλοία με σημαία του Ηνωμένου Βασιλείου (5), έπαυσε την αλιεία του μερλούκιου στα ύδατα των διαιρέσεων CIEM II a (ζώνη ΕΟΚ) και IV, και της γλώσσας στα ύδατα της διαίρεσης CIEM VII f-g, από τις 28 Οκτωβρίου 1984·  ότι η Δανία μεταβίβασε στο Ηνωμένο Βασίλειο, στις 14 Νοεμβρίου 1984, 100 τόνους από τις ποσοστώσεις του μερλούκιου στα ύδατα των διαιρέσεων CIEM II a (ζώνη ΕΟΚ) και IV· ότι, κατά συνέπεια, πρέπει να επιτραπεί η αλιεία του μερλούκιου στα ύδατα των διαιρέσεων CIEM II a (ζώνη ΕΟΚ) και IV στα σκάφη με σημαία του Ηνωμένου Βασιλείου ή που είναι νηολογημένα στο Ηνωμένο Βασίλειο· ότι, ως εκ τούτου, είναι απαραίτητο να καταργηθεί ο κανονισμός (ΕΟΚ) αριθ. 3105/84 και να διατηρηθεί η απαγόρευση της αλιείας της γλώσσας στη διαίρεση CIEM VII f-g,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Καταργείται ο κανονισμός (ΕΟΚ) αριθ. 3105/84.  Άρθρο 2  Το ποσό των αλιευμάτων γλώσσας στη διαίρεση CIEM VII f-g, από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο, εκτιμάται ότι έχει εξαντλήσει τις ποσοστώσεις που είχαν διατεθεί στο Ηνωμένο Βασίλειο για το 1984.  Απαγορεύεται η αλιεία γλώσσας στη διαίρεση CIEM VII f-g, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση αυτών των αποθεμάτων που έχουν αλιευθεί στις διαρέσεις αυτές από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο, από την ημερομηνία εφαρμογής του παρόντος κανονισμού.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 14 Νοεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Δεκεμβρίου 1984.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 37 της 8. 2. 1984, σ. 1.  (4) ΕΕ αριθ. L 298 της 16. 11. 1984, σ. 1.  (5) ΕΕ αριθ. L 291 της 9. 11. 1984, σ. 26.